text: [{"text_idx": "#000001", "text": "Veri\u00f0 go\u0301\u00f0 vi\u00f0 hv\u00f8r annan, og lu\u0301gvi\u00f0 minni\nThere is a time, there is a place"}, {"text_idx": "#000005", "text": "Well, so kemur enn ein gomul rokklegenda hendan vegin. Toto sangarin Bobby Kimball kemur vi\u00f0 si\u0301num bo\u0301lki til F\u00f8royar at sp\u00e6la Toto l\u00f8g, og ja, eg havi skaffa m\u00e6r atgongumerki til konsertina i\u0301 I\u0301tro\u0301ttarh\u00f8llini a\u0301 Ha\u0301lsi leygardagin 23. februar, og ja, eg gle\u00f0i meg, ti\u0301 neyvan er naka\u00f0 u\u0301tlendskt orkestur meira f\u00f8royskt enn Toto."}, {"text_idx": "#000006", "text": "Sum ungur i\u0301 80\u2019unum havi eg uppliva eitt u\u0301tvarp a\u0301 tremur vi\u00f0 Toto, og no\u0301gv dansih\u00f8lir fylt vi\u00f0 fo\u0301lki, i\u00f0 flippa\u00f0u u\u0301t til okkurt Toto lag, ella til onkran av teimum no\u0301gvu f\u00f8roysku bo\u0301lkunum, i\u00f0 royndu at ljo\u0301\u00f0a sum Toto. Og ja, so havi eg veri\u00f0 tvangsinnlagdur til at hoyra hansara Toto pla\u0301tur upp gj\u00f8gnum go\u0301lvi, ta\u0301 beiggi balla\u00f0ist i\u0301 kamarinum undir mi\u0301num."}, {"text_idx": "#000007", "text": "Stutt sagt var Toto ein sto\u0301rur partur av mi\u0301num barndo\u0301mi og ungdo\u0301msa\u0301rum. Ta\u0301 Toto seinast var i\u0301 F\u00f8royum mi\u00f0skei\u00f0is i\u0301 90\u2019unum, bu\u0301\u00f0i eg i\u0301 Danmark. So eg upplivdi ikki konsertina, men eg havi skilt at hon var fantastiska go\u0301\u00f0."}, {"text_idx": "#000008", "text": "Ta\u0301 var ta\u00f0 var so ikki vi\u00f0 upprunasangaranum, Bobby Kimball, i\u00f0 vit kenna fra\u0301 st\u00f8rstu hittunum, og sum hevur sta\u00f0i\u00f0 a\u0301 odda fyri bo\u0301lkinum i\u0301 18 a\u0301r tilsamans."}, {"text_idx": "#000009", "text": "So ti\u0301 ver\u00f0ur spennandi at uppliva hann her i\u0301 F\u00f8royum. Gott nokk hevur hann ikki Toto vi\u00f0 s\u00e6r, men l\u00f8gini vera Toto l\u00f8g, og sum skilst a\u0301 fyrireikarunum, og ti\u0301 sum eg havi lisi\u00f0 meg fra, til a\u0301 Wikipedia, so er talan um stinkandi feitar to\u0301nleikarar, so ta\u00f0 skuldi blivi\u00f0 r\u00e6ttiliga feitt."}, {"text_idx": "#000010", "text": "Kimball sja\u0301lvur hevur eina o\u0301luksa\u0301liga go\u0301\u00f0a r\u00f8dd, sum man t.d. s\u00e6r a\u0301 hesari Toto konsertini fra\u0301 2007. So er at vo\u0301na, at hann kemur til F\u00f8royar i\u0301 li\u0301ka go\u0301\u00f0um formi, so eg og tit onnur vi\u00f0 einari li\u0301tlari kenning og i\u0301 go\u0301\u00f0um lag, kann skra\u0301la vi\u00f0 til Hold The Line og Africa og anna\u00f0 u\u0301r lagaskja\u0301ttini hja\u0301 so f\u00f8royska superbo\u0301lkinum Toto."}, {"text_idx": "#000011", "text": "Eg ma\u0301 siga, at hetta er ein framu\u0301rskarandi konsert, og i\u0301 og vi\u00f0, at hon er fra\u0301 bert seks a\u0301rum si\u0301\u00f0an, so vo\u0301ni eg, at formurin kann vera a\u0301 lei\u00f0 li\u0301ka go\u0301\u00f0ur."}]